A BIZOTTSÁG 708/2009/EK RENDELETE
(2009. augusztus 5.)
az 1915/83/EGK rendelettől az Olaszország kapcsolattartó irodája által a 2008. számviteli évre vonatkozóan benyújtandó adatszolgáltatási űrlapok továbbítási határideje tekintetében való eltérésről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendeletre (1) és különösen annak 6. cikke (2) bekezdésére,
mivel:
(1)
A mezőgazdasági üzemek jövedelmének megállapítására használt, a könyvelésre vonatkozó egyes részletes végrehajtási szabályokról szóló, 1983. július 13-i 1915/83/EGK bizottsági rendelet (2) 3. cikkének harmadik bekezdése úgy rendelkezik, hogy a 2005. számviteli évtől kezdődően a kapcsolattartó iroda az adatszolgáltatási űrlapokat legkésőbb tizenkét hónappal az adott számviteli év végét követően köteles továbbítani a Bizottságnak.
(2)
A 2008. számviteli évre vonatkozó kivételes intézkedésként indokolt Olaszországnak hosszabb időt hagyni az adatszolgáltatásra annak érdekében, hogy az említett tagállam befejezhesse a mezőgazdasági üzemek jövedelmének meghatározására összegyűjtött számviteli adatok feldolgozására szolgáló informatikai rendszer korszerűsítését.
(3)
Az e rendeletben előírt intézkedések összhangban vannak a mezőgazdasági számviteli információs hálózat közösségi bizottságának véleményével,
ELFOGADTA EZT A RENDELETET:
1. cikk
Az 1915/83/EGK rendelet 3. cikkének harmadik bekezdésétől eltérve Olaszország kapcsolattartó irodája a 2008. számviteli évre vonatkozó adatszolgáltatási űrlapokat legkésőbb tizenöt hónappal a szóban forgó számviteli év végét követően köteles továbbítani a Bizottságnak.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. augusztus 5-én.